Shalkis

Shalkis oli saksalaisen liikemiehen Spiesenin salakuljetusalus, jolla kuljetettiin spriitä Itämerellä. Alus oli alun perin Saksan keisarikunnan laivaston ensimmäisen maailmansodan päätyttyä romutettavaksi määrätty sukellusvene.Yläskoski, Pirtusotaa Suomemme rannoilla, 1976 s. 10

 Hankinta 
Hampurilainen liikemies Spiesen osti ensimmäisen maailmansodan jälkeen romutettavaksi määrätyn sukellusveneen, josta poistettiin aseistus ja madallettiin kansirakennelmia. Spiesenin tavoitteena oli rakentaa ylivertainen spriin salakuljetusalus. Aluksen tankkeihin mahtui 20 000 litraa spriitä. Shalkikseksi nimettynä alus purjehti Kreikan lipun alla.

 Salakuljetus 
Vaikka Shalkiksen tekniikka ja uusi käyttötarkoitus ei enää mahdollistanut sukeltamista, sitä oli vaikea havaita. Jo kohtalainen aallokko vaikeutti aluksen havainnointia tähystyksessä. Aluksella tiedetään tehneen useita matkoja Pohjanlahdelle. Norjalaisen kauppa-aluksen miehistö näki sen lokakuussa 1928 Kemin edustalla majakkalaiva Plevnan läheisyydessä. Ruotsin rannikkovartiosto pidätti aluksen kertaalleen, mutta joutui vapauttamaan sen todisteiden puutteessa. Salakuljetusmateriaalia ei tuolloin löytynyt.

Alus kuitenkin upposi törmättyään kreikkalaisen Attinan kanssa. Sen kahdeksanhenkinen miehistö (puoliksi virolainen, puoliksi saksalainen) pelastettiin Tallinnaan 31. joulukuuta 1928.

 Lähteet 


 Viitteet 

Luokka:Vesiliikenne